Balada sentimental

Balada sentimental () ialah gaya muzik emosional yang banyak dikaitkan dengan romantik dan keintiman, dan dalam kes yang jarang, sendirian, kematian, perang, penyalahgunaan ubat-ubatan, politik, dan agama, dalam nuansa yang pedih tetapi serius.J. M. Curtis, Rock Eras: Interpretations of Music and Society, 1954-1984 (Popular Press, 1987), p. 236. Untuk menarik perhatian pendengarnya, balada banyak dibuat secara melodi.Bronson, B., H. (1969). The Ballad as Song. Los Angeles: University of California Press

Hampir seluruh genre muzik Barat memiliki balada sentimental seperti muzik pop, R&B, soul, country, folk, rock, dan elektronik.Ord, J. (1990). Bothy Songs and Ballads. Edinburgh: John Donald. Tempo lagu biasanya perlahan, dan cenderung kaya dengan gubahan melodi dan harmoni. Balada juga banyak menggunakan alat muzik akustik, misalnya gitar, piano, saksofon, dan bahkan orkestra. Sementara itu, balada moden arus perdana banyak menggunakan pensintesis, mesin dram, dan bahkan, ada yang dikemas dalam irama tarian.

Balada sentimental berasal dari industri muzik Tin Pan Alley awal abad ke-19.P. Buckley, The Rough Guide to Rock (Rough Guides, 3rd edn., 2003), p. 378. Sering dikenali sebagai "penyentak air mata", lagu-lagu itu umumnya sentimental, naratif, dan strofi yang diterbitkan terpisah atau merupakan bahagian dari opera, mungkin diturunkan dari balada lembar lebar. Saat genre baru lahir pada awal abad ke-20, populariti memudar, tetapi kaitannya dengan sentimentaliti menyebabkan kata balada digunakan untuk lagu cinta betempo perlahan dari tahun 1950-an hingga seterusnya.Witmer. See also Middleton (I,4,i).

 Genre 
 Balada rock 

Simon Frith, ahli sosiomuzik British dan bekas pengkritik rock, mengenal pasti asal usul balada rock (power ballad/balada kuasa) dalam nyanyian emosi pemuzik soul seperti Ray Charles, yang gayanya diadaptasi oleh penghibur seperti Eric Burdon, Tom Jones, dan Joe Cocker untuk mencipta lagu bertempo perlahan dengan chorus yang kuat, bersemangat dan diiringi dram, gitar elektrik, dan juga koir.S. Frith, "Pop Music" in S. Frith, W. Straw and J. Street, The Cambridge Companion to Pop and Rock (Cambridge: Cambridge University Press), pp. 100-1. Menurut Charles Aaron, balada rock muncul pada awal 1970-an, ketika bintang rock berusaha untuk menyampaikan mesej yang mendalam kepada penonton mereka.

Aaron berhujah bahawa balada rock memasuki arus perdana Amerika pada tahun 1976 apabila radio FM menyiarkan lagu-lagu seperti "Without You" Badfinger, "Maybe I'm Amazed" Paul McCartney, "Stairway to Heaven" Led Zeppelin, "Dream On" Aerosmith dan "Free Bird" Lynyrd Skynyrd. The Carpenters "Goodbye to Love" telah dikenal pasti sebagai prototaip balada rock. Seterusnya, balada rock diisi dengan lagu "Love Hurts" oleh Nazareth (1974);S. Frith, "Pop Music" in S. Frith, W. Straw and J. Street, The Cambridge Companion to Pop and Rock (Cambridge: Cambridge University Press), pp. 100-1. "I Want to Know What Love Is" oleh Foreigner (1984); "What About Love" (1985) dan "Alone" (1987) oleh Heart;P. Buckley, The Rough Guide to Rock: the definitive guide to more than 1200 artists and bands (Rough Guides, 2003) "Is This Love" oleh Whitesnake (1987); "Every Rose Has Its Thorn" (1988) dan "Something to Believe In" (1990) oleh Poison; "One" (1988), "The Unforgiven" (1991), dan "Nothing Else Matters" (1991) oleh Metallica; "Wind of Change" oleh Scorpions (1990); "November Rain" oleh  Guns N' Roses (1991);H. George-Warren, P. Romanowski and J. Pareles, The Rolling Stone Encyclopedia of Rock & Roll (Fireside, 3rd edn., 2001), p. 1060. dan "I Don't Want to Miss a Thing" oleh Aerosmith (1998).

Lihat juga
 Rock kapak, juga dikenali sebagai "rock jiwang", satu subgenre balada sentimental yang popular di Indonesia, Malaysia dan Singapura

Rujukan

Pautan luar
 Smithsonian Global Sound: The Music of Poetry—audio samples of poems, hymns and songs in ballad meter.
 The Oxford Book of Ballads, complete 1910 book by Arthur Quiller-Couch

Kategori:Genre muzik